L 212/2
FI
Euroopan unionin virallinen lehti
29.8.2023
(5)
Argentiina mainitaan liitteessä XIV kolmantena maana, josta siipikarjasta ja riistalinnuista saatavien tuoreen lihan ja lihavalmisteiden lähetysten saapuminen unioniin on sallittua 28 päivään helmikuuta 2023 asti, joka oli päättymisa­ jankohta korkeapatogeenisen lintuinfluenssan taudinpurkauksen vuoksi.
Argentiina mainitaan myös liitteessä XV kolmantena maana, josta siipikarjasta ja riistalinnuista saatavien lihavalmisteiden lähetysten saapuminen unioniin on sallittua sovellettaessa delegoidun asetuksen (EU) 2020/692 liitteessä XXVI tarkoitettua riskinvähentämiskä­ sittelyä D.
(6)
Argentiina on toimittanut komissiolle 10 päivänä elokuuta 2023 päivitetyt tiedot alueensa epidemiologisesta tilanteesta, joka liittyy korkeapatogeenisen lintuinfluenssan taudinpurkauksiin, jotka vahvistettiin siipikarjatiloilla 28 päivän helmikuuta 2023 ja 14 päivän kesäkuuta 2023 välisenä aikana, sekä toimenpiteistä, jotka se on toteuttanut taudin leviämisen estämiseksi.
Näiden korkeapatogeenisen lintuinfluenssan taudinpurkausten jälkeen Argentiina on toteuttanut delegoidun asetuksen (EU) 2020/692 38 artiklan 2 kohdassa säädetyt toimenpiteet eli hävittämistoimenpiteitä kyseisen taudin torjumiseksi ja sen leviämisen rajoittamiseksi, riittävän puhdistuksen ja desinfioinnin tartunnan saaneissa pitopaikoissa toteutettujen hävittämistoimenpiteiden jälkeen sekä asianmukaisen seurantaohjelman, joka osoittaa, ettei tartuntaa esiinny riskipopulaatioissa.
(7)
Komissio on arvioinut Argentiinan toimittamat tiedot ja todennut, että kyseiset korkeapatogeenisen lintuinfluenssan taudinpurkaukset on selvitetty eikä siipikarjasta saatavien tuoreen lihan ja lihavalmisteiden saapumiseen unioniin Argentiinasta, josta kyseisten hyödykkeiden tulo unioniin kiellettiin, liity enää riskiä.
(8)
Yhdistynyt kuningaskunta on ilmoittanut komissiolle kolmesta korkeapatogeenisen lintuinfluenssan taudinpur­ kauksesta, jotka havaittiin siipikarjassa Skotlannissa Aberdeenshiren (2) ja Dumfries and Gallowayn (1) piirihallinto­ alueilla ja vahvistettiin laboratorioanalyysillä (RT-PCR) 14 päivänä elokuuta 2023.
(9)
Näiden äskettäisten korkeapatogeenisen lintuinfluenssan taudinpurkausten jälkeen Yhdistyneen kuningaskunnan eläinlääkintäviranomaiset muodostivat tartunnan saaneiden pitopaikkojen ympärille vähintään 10 kilometrin rajoitusvyöhykkeet ja toteuttivat hävittämistoimenpiteitä korkeapatogeenisen lintuinfluenssan esiintymisen rajoittamiseksi ja kyseisen taudin leviämisen estämiseksi.
(10)
Yhdistynyt kuningaskunta on toimittanut komissiolle tietoja alueensa epidemiologisesta tilanteesta ja toimenpiteistä, joita on toteutettu korkeapatogeenisen lintuinfluenssan leviämisen estämiseksi.
(11)
Komissio on arvioinut nämä tiedot.
Komissio katsoo, että kun otetaan huomioon eläinterveystilanne Yhdistyneen kuningaskunnan eläinlääkintäviranomaisten muodostamilla alueilla, joihin sovelletaan rajoituksia, siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan lähetysten saapuminen unioniin kyseisiltä alueilta olisi keskeytettävä unionin eläinterveystilanteen suojelemiseksi.
(12)
Yhdysvallat on toimittanut korkeapatogeenisen lintuinfluenssan osalta päivitetyt tiedot alueensa epidemiologisesta tilanteesta, joka on johtanut täytäntöönpanoasetuksen (EU) 2021/404 liitteissä V ja XIV vahvistettuihin tiettyjen tuotteiden unioniin saapumisen keskeyttämisiin.
(13)
Yhdysvallat on myös toimittanut päivitetyt tiedot alueensa epidemiologisesta tilanteesta, joka liittyy kolmeen korkeapatogeenisen lintuinfluenssan taudinpurkaukseen, jotka havaittiin Nevadan, New Yorkin ja Etelä-Dakotan osavaltioissa sijaitsevissa siipikarjan pitopaikoissa ja vahvistettiin 17 päivän lokakuuta 2022 ja 22 päivän maaliskuuta 2023 välisenä aikana.
(14)
Yhdysvallat on toimittanut tiedot myös toimenpiteistä, jotka on toteutettu korkeapatogeenisen lintuinfluenssan leviämisen estämiseksi.
Näiden taudinpurkausten johdosta Yhdysvallat on toteuttanut hävittämistoimenpiteitä taudin leviämisen torjumiseksi ja rajoittamiseksi sekä saattanut päätökseen tarvittavat puhdistus- ja desinfiointitoi­ menpiteet sen jälkeen, kun hävittämistoimenpiteet oli toteutettu sen alueella sijaitsevissa siipikarjan pitopaikoissa, joissa tartuntaa esiintyi.